Tai Tzu-ying

Tai Tzu-ying (, s. 20. kesäkuuta 1994 Kaohsiung) on taiwanilainen sulkapalloilija ja olympiamitalisti. Maaliskuussa 2020 Tai oli BWF:n rankingin ensimmäinen.

Ammattilaisura
Tai pelasi ensimmäisen ammattilaisturnauksen vuonna 2007, kun hän osallistui Vietnamin kansainväliseen haastajaturnaukseen. Vuonna 2010 Tai osallistui ensimmäisen kerran BWF Super Seriesin kilpailuun Etelä-Koreassa 2010. Saman vuoden nuorten MM-kilpailuissa hän joutui jättämään ottelun kesken loukkaantumisen takia. Super Seriesin Singaporen turnauksessa Tai eteni ensimmäisen kerran loppuotteluun, mutta hävisi sen intialaiselle Saina Nehwalille. Ensimmäisen kansainvälisen turnauksen Tai voitti Yhdysvalloissa vuonna 2011, kun hän voitti Yonex OCBC US Open Grand Prix Gold -turnauksen. Ensimmäisen Super Seriesin voiton Tai saavutti Japanin avoimessa turnauksessa vuonna 2012. Hän voitti myös Taiwanin avoimen turnauksen lokakuussa 2012.

Tai osallistui myös Lontoon olympialaisiin, kun hän pelasi kaksinpelissä. Hän voitti alkulohkossaan meksikolaisen Victoria Monteron ja suomalaisen Anu Niemisen. Seuraavalla kierroksella hän kuitenkin hävisi tulevalle olympiavoittajalle, kiinalaiselle Li Xueruille 2–0.

Tai aloitti vuoden 2013 voittamalla Maleasian avoimen turnauksen. Vuoden 2013 MM-kilpailuissa Tai hävisi puolivälieräottelunsa. Taiwanin avoimessa turnauksessa hän oli toinen. Vuoden 2013 päättävässä Super Seriesin lopputurnauksessa Tai oli toinen häviten finaalin Li Xueruille. Vuoden 2014 ensimmäisen loppuottelupaikan Tai ansaitsi Japanin avoimessa turnauksessa, mutta hän hävisi loppuottelun Li Xueruille. Vuoden 2014 MM-kilpailuissa Tai hävisi puolivälierissä. Marraskuussa hän voitti vuoden ensimmäisen turnauksen, kun hän oli voitokas Hongkongin avoimessa turnauksessa. Hän voitti loppuottelussa Nozomi Okuharan. Saman vuoden Super Seriesin lopputurnauksessa Tai voitti loppuottelussa Sung Ji-hyunin. Vuoden 2015 ensimmäisen loppuottelu paikan kansainvälisessä turnauksessa Tai ansaitsi Singaporessa huhtikuussa. Hän hävisi loppuottelun Sun Yulle. Se jäi myös vuoden ainoaksi loppuottelupaikaksi. Vuoden 2015 MM-kilpailuissa hän jäi puolivälieriin. Vuonna 2016 hän oli Malesian avoimen turnauksen toinen, voitti Indonesian ja Taiwanin avoimen turnauksen ja Tanskan avoimen turnauksen toinen. Loppuvuodesta hän myös voitti Hongkongin avoimen turnauksen sekä Super Seriesin lopputurnauksen.

Rio de Janeiron olympialaisissa 2016 Tai voitti alkulohkossaan itävaltalaisen Elisabeth Baldaufin ja venäläisen Nataliya Perminovan 2–0. Pudotuspelien ensimmäisellä kierroksella Tai hävisi intialaiselle P. V. Sindhulle 2–0.

Vuonna 2017 hän saavutti ensimmäisen turnausvoittonsa Englannin avoimessa turnauksessa. Hän voitti huhtikuussa Malesian ja Singaporen avoimen turnauksen. Hän voitti myös uran ensimmäisen Aasian-mestaruuden huhtikuussa. Lokakuussa 2017 Tai voitti Ranskan avoimen turnauksen. Marraskuun Hongkongin avoimen turnauksessa Tai oli jälleen voitokas, kun hän voitti loppuottelussa P. V. Sindhun. Vuoden 2018 ensimmäisessä turnauksessa Malesian Mastersissa Tai eteni loppuotteluun, mutta hävisi thaimaalaiselle Ratchanok Intanonille. Indonesian Mastersin Tai voitti tammikuussa. Englannin avoimessa turnauksessa Tai voitti loppuottelussa japanilaisen Akane Yamaguchin. Uran toisen Aasian-mestaruuden Tai voitti huhtikuussa, kun hän voitti loppuottelussa Chen Yufein. Kesäkuussa Tai voitti Malesian avoimen turnauksen. Hän voitti Malesiassa loppuottelussa He Bingjiaon. Indonesian avoimessa turnauksessa Tai voitti loppuottelussa Chen Yufein. Taiwanin avoimessa turnauksessa Tai voitti loppuottelussa Line Kjærsfeldtin. Tanskan avoimen turnauksen loppuottelussa Tai voitti Saina Nehwalin. Ranskan avoimessa turnauksessa Tai jäi toiseksi hävittyään japanilaiselle Akane Yamaguchille.

Vuoden 2019 ensimmäisen kansainvälisen turnauksen finaalipaikan Tai saavutti Englannissa, mutta hän hävisi sen kiinalaiselle Chen Yufeille. Ensimmäisen turnausvoittonsa hän saavutti Malesiassa, kun hän voitti loppuottelussa Akane Yamaguchin. Singaporen avoimen turnauksen hän voitti huhtikuussa. Hän oli toinen Kiinan avoimessa turnauksessa, mutta voitti Tanskan avoimen turnauksen lokakuussa. World Tourin lopputurnauksessa hän hävisi loppuottelun Chen Yufeille. Vuoden 2020 ensimmäisessä kansainvälisessä turnauksessa Tai eteni loppuotteluun, mutta hän hävisi sen Chen Yu Feille. Englannin avoimessa turnauksessa Tai voitti loppuottelussa Chenin.

Tokion olympialaisissa 2020 Tai sai kaksinpelissä hopeaa hävittyään loppuottelussa Chen Yufeille.

Lähteet

Luokka:Taiwanilaiset sulkapalloilijat
Luokka:Taiwanilaiset olympiamitalistit
Luokka:Vuonna 1994 syntyneet
Luokka:Elävät henkilöt